Ανακοίνωση για τους εισαγωγείς ορισμένων προϊόντων καταγωγής Λαϊκής Δημοκρατίας της Κίνας που υπόκεινται σε ποσοτικές ποσοστώσεις - Δεύτερο τμήμα 2004

(2003/C 280/03)

Σύμφωνα με το άρθρο 3 του κανονισμού (ΕΚ) αριθ. 520/94 του Συμβουλίου, της 7ης Μαρτίου 1994, για τη θέσπιση διαδικασίας κοινοτικής διαχείρισης των ποσοτικών ποσοστώσεων(1), οι εισαγωγείς της Κοινότητας και των προσχωρούντων κρατών ενημερώνονται για τα ακόλουθα:

1. Με τον κανονισμό (ΕΚ) αριθ. 2044/2003(2), η Ευρωπαϊκή Επιτροπή καθόρισε συγκεκριμένες διαδικασίες για τη διαχείριση, το 2004, ορισμένων κοινοτικών ποσοτικών ποσοστώσεων που καθορίστηκαν με τον κανονισμό (ΕΚ) αριθ. 427/2003 του Συμβουλίου(3).

2. Η διαχείριση των ποσοστώσεων αυτών θα πραγματοποιηθεί με τη μέθοδο που βασίζεται στη συνεκτίμηση των παραδοσιακών ρευμάτων συναλλαγών [άρθρο 2 παράγραφος 2 στοιχείο α) του κανονισμού (ΕΚ) αριθ. 520/94]. Σύμφωνα με τη μέθοδο αυτή, οι ποσοστώσεις διαιρούνται σε δύο μέρη, εκ των οποίων το ένα προορίζεται για τους παραδοσιακούς εισαγωγείς και το άλλο για τους μη παραδοσιακούς εισαγωγείς. Ωστόσο, το μέρος που προορίζεται για τους μη παραδοσιακούς εισαγωγείς κατανέμεται prorata των ποσοτήτων που έχουν ζητηθεί. Η ποσότητα που ζητεί κάθε μη παραδοσιακός εισαγωγέας δεν μπορεί να υπερβαίνει την ποσότητα ή την αξία που αναφέρεται για κάθε προϊόν στο παράρτημα Ι της παρούσας ανακοίνωσης.

Για την κατανομή του μέρους κάθε ποσόστωσης που προορίζεται για τους παραδοσιακούς εισαγωγείς, ως "παραδοσιακοί" εισαγωγείς νοούνται:

- οι επιχειρηματίες που έχουν εγκατασταθεί στην Κοινότητα πριν από την 1η Μαΐου 2004 και μπορούν να αποδείξουν ότι πραγματοποίησαν εισαγωγές στην Κοινότητα κατά το ημερολογιακό έτος 1998 ή 1999·

- οι επιχειρηματίες που έχουν εγκατασταθεί σε ένα από τα προσχωρούντα κράτη πριν από την 1η Μαΐου 2004 και μπορούν να αποδείξουν ότι πραγματοποίησαν εισαγωγές στα προσχωρούντα κράτη κατά το ημερολογιακό έτος 2001 ή 2002.

3. Για να έχουν δικαίωμα συμμετοχής στην κατανομή των ποσοστώσεων αυτών, οι εισαγωγείς, ανεξάρτητα από τον τόπο εγκατάστασής τους στην Ευρωπαϊκή Κοινότητα, δύνανται να υποβάλουν στις αρμόδιες αρχές κράτους μέλους της επιλογής τους μία μόνο αίτηση αδείας για κάθε ποσόστωση, η οποία συντάσσεται στην επίσημη γλώσσα ή στις επίσημες γλώσσες του οικείου κράτους μέλους. Οι εισαγωγείς που είναι εγκατεστημένοι στα προσχωρούντα κράτη μπορούν να υποβάλουν στις αρμόδιες αρχές του κράτους εγκατάστασης μία μόνο αίτηση αδείας για κάθε προϊόν, η οποία συντάσσεται στην επίσημη γλώσσα ή στις επίσημες γλώσσες του οικείου κράτους. Ο κατάλογος των αρμόδιων αρχών παρατίθεται στο παράρτημα ΙΙ της παρούσας ανακοίνωσης.

4. Σύμφωνα με το άρθρο 3 του κανονισμού (ΕΚ) αριθ. 738/94(4) της Επιτροπής, της 30ής Μαρτίου 1994, για τον καθορισμό ορισμένων διατάξεων εφαρμογής του κανονισμού (ΕΚ) αριθ. 520/94, η αίτηση για την έκδοση αδείας εισαγωγής περιλαμβάνει μόνον τις παρακάτω καταχωρίσεις:

α) το όνομα και την πλήρη διεύθυνση του αιτούντος (σε αυτήν περιλαμβάνονται ο αριθμός τηλεφώνου, τηλεομοιοτυπίας και, εφόσον υπάρχει, ο αριθμός καταχώρισης που τηρούν οι αρμόδιες εθνικές αρχές), καθώς και τον αριθμό μητρώου ΦΠΑ, εάν αυτός είναι υποκείμενος στο ΦΠΑ·

β) την περίοδο της ποσόστωσης, δηλ. "από το Μάιο έως το Δεκέμβριο 2004"·

γ) ενδεχομένως, το όνομα και την πλήρη διεύθυνση του διασαφιστή ή του αντιπροσώπου του αιτούντος (σε αυτήν περιλαμβάνεται ο αριθμός τηλεφώνου και τηλεομοιοτυπίας)·

δ) την περιγραφή των εμπορευμάτων, με αναφορά:

- στην εμπορική ονομασία τους,

- στον κωδικό της συνδυασμένης ονοματολογίας (ΣΟ),

- στην καταγωγή και την προέλευσή τους,

ε) τις αιτούμενες ποσότητες, στη μονάδα μετρήσεως που χρησιμοποιήθηκε κατά τη θέσπιση της ποσόστωσης,

στ) την κατανομή των αιτουμένων ποσοτήτων ανά κωδικό ΣΟ, εάν η αίτηση για την έκδοση αδείας αφορά υποδήματα και εάν η ποσοτική ποσόστωση καλύπτει δύο κωδικούς ΣΟ·

ζ) την ακόλουθη δήλωση, με ημερομηνία και υπογραφή του αιτούντος, η οποία φέρει ολογράφως το όνομά του με κεφαλαία:

"Ο υπογράφων πιστοποιώ ότι οι πληροφορίες που αναγράφονται στην παρούσα αίτηση είναι ακριβείς και καταχωρίζονται καλή τη πίστει, ότι είμαι εγκατεστημένος στην Ευρωπαϊκή Κοινότητα ή σε ένα από τα προσχωρούντα κράτη, ότι η παρούσα αίτηση αποτελεί τη μοναδική αίτηση που έχω υποβάλει ή έχει υποβληθεί επ' ονόματί μου όσον αφορά την ποσόστωση, η οποία εφαρμόζεται για τα εμπορεύματα που περιγράφονται στην παρούσα αίτηση.

Αναλαμβάνω την υποχρέωση να επιστρέψω την άδεια στην αρμόδια εκδούσα αρχή το αργότερο εντός δέκα εργάσιμων ημερών μετά την ημερομηνία λήξης της."

5. Τα δικαιολογητικά του άρθρου 7 του κανονισμού (ΕΚ) αριθ. 520/94 πρέπει να αναφέρονται στη θέση σε ελεύθερη κυκλοφορία των προϊόντων καταγωγής Λαϊκής Δημοκρατίας της Κίνας που καλύπτονται από την ποσόστωση που αναφέρεται στην αίτηση για την έκδοση αδείας, κατά το ημερολογιακό έτος 1998 ή 1999 για τους παραδοσιακούς εισαγωγείς που είναι εγκατεστημένοι στην Κοινότητα και κατά το ημερολογιακό έτος 2001 ή 2002 για τους παραδοσιακούς εισαγωγείς που είναι εγκατεστημένοι στα προσχωρούντα κράτη, όπως αναγράφει ο εισαγωγέας.

Εναλλακτικά, ο αιτών δύναται να επισυνάπτει στην αίτηση για την έκδοση αδείας έγγραφα που έχουν συνταχθεί και επικυρωθεί από τις αρμόδιες εθνικές αρχές βάσει των τελωνειακών στοιχείων που διαθέτουν αυτές και τα οποία αποδεικνύουν ότι ο αιτών ή ο επιχειρηματίας του οποίου τη δραστηριότητα έχει αναλάβει αυτός, πραγματοποίησε εισαγωγές των συγκεκριμένων προϊόντων κατά το ημερολογιακό έτος 1998 ή 1999 (για τους εισαγωγείς στην Κοινότητα) ή κατά το ημερολογιακό έτος 2001 ή 2002 (για τους εισαγωγείς των προσχωρούντων κρατών).

Εναλλακτικά, ο αιτών που έχει ήδη στην κατοχή του άδεια εισαγωγής εκδοθείσα δυνάμει της κοινοτικής νομοθεσίας για τα προϊόντα που καλύπτονται από την ποσοτική ποσόστωση στην οποία αναφέρεται η αίτηση για την έκδοση αδείας, δύναται να επισυνάπτει στην αίτησή του αντίγραφο της προηγούμενης αδείας του. Στην περίπτωση αυτή, οφείλει να αναφέρει στην αίτηση για την έκδοση αδείας εισαγωγής το συνολικό όγκο των πραγματικών εισαγωγών του υπό εξέταση προϊόντος κατά το 1998 ή το 1999.

6. Οι επιχειρηματίες που θεωρούνται ως συνδεόμενα μεταξύ τους πρόσωπα, κατά την έννοια του άρθρου 143 του κανονισμού (ΕΟΚ) αριθ. 2454/93 της Επιτροπής(5), της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου(6) περί θεσπίσεως του κοινοτικού τελωνειακού κώδικα, όπως τροποποιήθηκε τελευταία με τον κανονισμό (ΕΚ) αριθ. 881/2003(7), όταν ζητούν κατανομή του μέρους της ποσόστωσης που προορίζεται για τους μη παραδοσιακούς εισαγωγείς, δύνανται να υποβάλλουν μία μόνο αίτηση έκδοσης αδείας για τα προϊόντα που περιγράφονται στην αίτηση. Πέρα από τη δήλωση που απαιτείται από το άρθρο 3 παράγραφος 2 στοιχείο ζ) του κανονισμού (ΕΚ) αριθ. 738/94, η αίτηση αδείας για τη μη παραδοσιακή ποσόστωση πρέπει να περιέχει δήλωση σύμφωνα με την οποία ο αιτών δεν συνδέεται με κανέναν άλλο επιχειρηματία που έχει υποβάλει αίτηση για την εν λόγω μη παραδοσιακή γραμμή ποσόστωσης.

7. Οι αιτήσεις για την έκδοση αδειών εισαγωγής μπορούν να υποβάλλονται από την επομένη της δημοσίευσης του κανονισμού (ΕΚ) αριθ. 2044/2003 της Επιτροπής στην Επίσημη Εφημερίδα της Ευρωπαϊκής Ένωσης, έως τις 31 Δεκεμβρίου 2003, στις 15.00, ώρα Βρυξελλών.

8. Οι διατάξεις που διέπουν τις ποσοστώσεις που αναφέρονται στην παρούσα ανακοίνωση περιέχονται στους ακόλουθους κανονισμούς:

- Κανονισμός (ΕΚ) αριθ. 520/94 του Συμβουλίου της 7ης Μαρτίου 1994 (ΕΕ L 66 της 10.3.1994, σ. 1).

- Κανονισμός (ΕΚ) αριθ. 138/96 του Συμβουλίου της 22ας Ιανουαρίου 1996 (ΕΕ L 21 της 27.1.1996, σ. 6).

- Κανονισμός (ΕΚ) αριθ. 738/94 της Επιτροπής της 30ής Μαρτίου 1994 (ΕΕ L 87 της 31.3.1994, σ. 47).

- Κανονισμός (ΕΚ) αριθ. 983/96 της Επιτροπής της 31ης Μαΐου 1996 (ΕΕ L 131 της 1.6.1996, σ. 47).

- Κανονισμός (ΕΚ) αριθ. 427/2003 του Συμβουλίου της 3ης Μαρτίου 2003 (ΕΕ L 65 της 8.3.2003, σ. 1).

- Κανονισμός (ΕΚ) αριθ. 1985/2003 του Συμβουλίου της 10 Νοεμβρίου 2003 (ΕΕ L 295 της 13.11.2003, σ. 43).

- Κανονισμός (ΕΚ) αριθ. 2044/2003 της Επιτροπής της 20 Νοεμβρίου 2003 (ΕΕ L 303 της 21.11.2003, σ. 3).

(1) ΕΕ L 66 της 10.3.1994, σ. 1, όπως τροποποιήθηκε τελευταία με τον κανονισμό (ΕΚ) αριθ. 806/2003 της 14ης Απριλίου 2003 (ΕΕ L 122 της 16.5.2003, σ. 1).

(2) ΕΕ L 303 της 21.11.2003, σ. 3.

(3) ΕΕ L 65 της 8.3.2003, σ. 1, όπως τροποποιήθηκε τελευταία με τον κανονισμό (ΕΚ) αριθ. 1985/2003 (ΕΕ L 295 της 13.11.2003, σ. 43).

(4) ΕΕ L 87 της 31.3.1994, σ. 47. Κανονισμός που τροποποιήθηκε τελευταία με τον κανονισμό (ΕΚ) αριθ. 983/96 της 31ης Μαΐου 1996 (ΕΕ L 131 της 1.6.1996, σ. 47).

(5) ΕΕ L 253 της 11.10.1993, σ. 1.

(6) ΕΕ L 302 της 19.10.1992, σ. 1.

(7) ΕΕ L 134 της 29.5.2003, σ. 1.

ΠΑΡΑΡΤΗΜΑ I

Μέγιστη ποσότητα που μπορεί να ζητηθεί από κάθε μη παραδοσιακό εισαγωγέα

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

Κατάλογος των αρμόδιων εθνικών αρχών στα κράτη μέλη

1. BELGIQUE//BELGÏE

Service public fédéral de l'économie, des PME, des classes moyennes & de l'énergie Administration du potentiel économique

Politiques d'accès aux marchés, Service "Licences"

Federale Overheidsdienst Economie, K.M.O., Middenstand & Energie Bestuur Economisch Potentieel

Markttoegangsbeleid, Dienst Vergunningen

Rue Général-Leman 60, Generaal Lemanstraat 60 B - 1040 Brussel/Bruxelles Tél./Tel.: (32-2) 206 58 16 Télécopieur/Fax: (32-2) 230 83 22/231 14 84

2. DANMARK

Erhvervs -og Boligstyrelsen Vejlsøvej 29 DK - 8600 Silkeborg Tlf. (45) 35 46 60 30 Fax (45) 35 46 64 01

3. DEUTSCHLAND

Bundesamt für Wirtschaft und Ausfuhrkontrolle (BAFA) Frankfurter Straße 29-35 D - 65760 Eschborn Tel. (49) 619 69 08-0 Fax (49) 619 69 42 26/(49) 6196 908-800

4. GREECE

Ministry of Economy & Finance General Directorate of Policy Planning & Implementation

Directorate of International Economic Issues

1, Kornarou Street GR - Athens 105-63 Tel.: (30-1) 328-60 31/328 60 32 Fax: (30-1) 328 60 94/328 60 59

5. ESPAÑA

Ministerio de Economía y Hacienda Dirección General de Comercio Exterior Paseo de la Castellana, 162 E - 28046 Madrid Tel.: (34) 913 49 38 94/913 49 37 78 Fax (34) 913 49 38 32/913 49 37 40

6. FRANCE

Service des titres du commerce extérieur 8, rue de la Tour-des-Dames F - 75436 Paris Cedex 09 Téléphone (33-1) 55 07 46 69/95 Télécopieur (33-1) 55 07 48 32/34/35

7. IRELAND

Department of Enterprise, Trade and Employment Licensing Unit, Block C

Earlsfort Centre

Hatch Street

Dublin 2 Ireland Tel. (353-1) 631 25 41 Fax (353-1) 631 25 62

8. ITALIA

Ministero delle attività produttive Direzione generale Politica commerciale Div. VII

Viale Boston 25

I - 00144 Roma Tel. (39 06) 59 93 24 89 Fax (39 06) 592 55 56

9. LUXEMBOURG

Ministère des affaires étrangères Office des licences Boîte postale 113 L - 2011 Luxembourg Téléphone (352) 22 61 62 Télécopieur (352) 46 61 38

10. NEDERLAND

Belastingdienst/Douane Engelse Kamp 2 Postbus 30003 9700 RD Groningen Nederland Tel. (31-50) 523 91 11 Fax (31-50) 523 22 10

11. ÖSTERREICH

Bundesministerium für Wirtschaft und Arbeit Außenwirtschaftsadministration

Abteilung C2/2

Stubenring 1 A - 1011 Wien Tel. (43) 1 711 00 0 Fax (43) 1 711 00 83 86

12. PORTUGAL

Ministério das Finanças Direcção-Geral das Alfândegas e dos Impostos Especiais sobre o Consumo, Edifício da Alfândega de Lisboa Largo do Terreiro do Trigo P - 1100 Lisboa Tel.: (351) 21 881 42 63 Fax: (351) 21 881 42 61

13. SUOMI

Tullihallitus/Tullstyrelsen Erottajankatu/Skillnadsgatan 2 FIN - 00120 Helsinki/Helsingfors P./Tel. (358-9) 61 41 F. (358-9) 614 28 52

14. SVERIGE

Kommerskollegium Box 6803 S - 113 86 Stockholm Tfn (46-8) 690 48 00 Fax (46-8) 30 67 59

15. UNITED KINGDOM

Department of Trade and Industry Import Licensing Branch Queensway House

West Precinct

Billingham TS23 2NF United Kingdom Tel. (44-1642) 36 43 33/36 43 34 Fax (44-1642) 53 35 57

Κατάλογος των αρμόδιων εθνικών αρχών στα προσχωρούντα κράτη

1. CYPRUS

Ministry of Commerce, Industry and Tourism Trade Department 6 Andrea Araouzou Str. 1421 Nicosia Tel: ++357 2 867100 Fax: ++357 2 375120

2. CZECH REPUBLIC

Ministerstvo prumyslu a obchodu Licencní správa Na Frantisku 32 CZ - 110 15 Praha 1 Tel: (420) 22406 2206 Fax: (420) 22421 2133

3. ESTONIA

Majandus- ja Kommunikatsiooniministeerium Harju 11 15072 Tallinn Estonia Tel.: (372) 6256 400 Faks: (372) 6313 660

4. HUNGARY

Gazdasági és Közlekedési Minisztérium Engedélyezési és Közigazgatási Hivatala H - 1024 Budapest, Margit krt. 85. Postafiók: 1537 Budapest Pf. 345. Tel: (36-1) 336 7300 Fax: (36-1) 336 7302

5. LATVIA

Ekonomikas ministrija Brivibas iela 55 LV - 1519 Rïga Tel.: 00 371 701 3006 Fakss: 00 371 728 0882

6. LITHUANIA

Lietuvos Respublikos Ukio ministerija Gedimino pr. 38/2 LT - 2600 Vilnius tel.: 00 370 5 262 50 30/00 370 5 262 87 50 faksi.: 00 370 5 262 39 74

7. MALTA

Ministry for Economic Services Commerce Division Ministeru gnas-Servizzi Ekonomici Divizjoni tal- Kummerc Lascaris Valletta CMR02 Malta tel: 00 356 21 243 286 fax: 00 356 21 231 919

8. POLAND

Ministerstwo Gospodarki, Pracy i Polityki Spoecznej Pl. Trzech Krzyzy 3/5 00-950 Warszawa tel: 0048/22/693 55 53 fax: 0048/22/693 40 21

9. SLOVAKIA

Ministerstvo Hospodárstva SR Odbor výkonu obchodno-politických opatrení Mierová 19 SK - 827 15 Bratislava tel: 00 421 2 434 23 913/00 421 2 485 42 160 fax: 00 421 2 4342 3919

10. SLOVENIA

Ministrstvo za gospodarstvo Podrocje ekonomskih odnosov s tujino Kotnikova 5 1000 Ljubljana tel: +386(0)1/478 3600 fax: +386(0)1/478 3611